Ütlen ausalt, et mina ei saa aru, misasja seda Villut koguaeg kotitakse. Küll tambib teda ajakirjandus maa sisse, küll jätavad valijamehed vaese õnnetukese lihtsalt pika ninaga. Ja no ma ei tea, see, mida Sibula Heiki enne  valimisi korda saatis, see oli täitsa ennekuulmatu. Niimoodi lubada valijameesteks mingeid suvalisi opositsiooninärakaid…..vastik vastik vastik.  Villu ise pole ju iial midagi alba kellegile teinud. Sest ta on nõnda kehvasti informeeritud, et tavaliselt ta ju ei teagi, kui kuskil miskit toimub. Et maadevahetamisega võis ka midagi valesti olla, see ju tuli õnnetu mehikese jaoks nagu välk selgeks taevast.